Universitato de Karibio

La **Universitato de Karibio** aŭ en angla oficiale **University of the West Indies** estas publika universitata sistemo kun funkciado por 18 anglalingvaj landoj kaj teritorioj en Karibio: nome Angvilo, Antigvo-Barbudo, Bahamoj, Barbado, Belizo, Bermudo, la Britaj Virgulininsuloj, la Kajmanoj, Dominiko, Grenado, Gujano, Jamajko, Moncerato, Sankta-Kito kaj Neviso, Sankta Lucio, Sankta Vincento kaj la Grenadinoj, Trinidado kaj Tobago, kaj Turkoj kaj Kajkoj. Ĉiu el tiuj landoj estas ĉu membro de la Komunumo de Nacioj aŭ Brita transmara teritorio. La celo de la universitato estas helpi "malfermi la eblojn por ekonomia kaj kultura kreskiĝo" en Karibio, tiele permesante plibonigon de la regiona aŭtonomeco. La Universitato estis origine instituciita kiel sendependa ekstera altlernejo de la Universitato de Londono.

Ekde la komenco de la Universitato, studentoj kaj altlernejoj estis agnoskataj je fakoj game el artoj kaj sciencoj, al negocado, politiko, kaj sportoj. Elstaraj ĉu lernantoj ĉu instruistoj inkludas du ricevintojn de Nobel-Premio, 61 de premio Rhodes, 18 nunajn aŭ iamajn karibiaj ŝtatestrojn, kaj unu ricevinto de medalo en Olimpiko.

La universitato konsistas el tri fizikaj kampusoj ĉe Mona en Jamajko, St. Augustine en Trinidado kaj Tobago, Cave Hill en Barbado kaj la Malferma Kampuso. Estas satelitaj kampusoj en Mount Hope, Trinidado kaj Tobago, (Altlernejo de Medicinaj Sciencoj) kaj Montego Bay, Jamajko, kaj Centro por Hotela kaj Turisma Administrado en Nasaŭo (Bahamoj). La aliaj kontribuaj landoj estas servataj pere de la Malferma Kampuso kiu havas fizikan ĉeeston kaj stabanaron ĉe ĉiuj el la 18 landoj.

## Historio 
La universitato estis fondita en 1948 kiel kolegio de la Universitato de Londono, kun la celo plibonigi la akademian edukadon en la britaj transmaraj kolonioj. La unua kampuso estis malfermita en la urbo Mona, proksimume 5&nbsp;km de Kingston, la ĉefurbo de Jamajko kaj estis estrita de Princino Alice, la lasta nepino de Reĝino Viktorio. La kampuso en Trinidado estis establita en 1960 surbaze de la Instituto de Tropika Agrikulturo kaj la kampuso en Barbado estis establitaj en 1963. 1962 la kolegio ricevis la statuson de sendependa universitato.

## Fakultatoj 
* Homarscienco kaj edukado - en ĉiuj kampusoj
* Sociaj sciencoj kaj komerca administrado - en ĉiuj kampusoj
* Medicino - en ĉiuj kampusoj
* Leĝoj - en ĉiuj kampusoj
* Scienco kaj Teknologio - Mona kaj Cave Hill
* Manĝaĵo kaj Agrikulturo - Sankta Aŭgusteno
* Inĝenieristiko - Sankta Aŭgusteno

## Famaj diplomiĝintoj 
### Nobelpremiitoj 
* Profesoro Arthur Lewis (W. Arthur Lewis) - la 1979- datita Nobel- premion pri Ekonomiko (Skt. Lucia)
* Derek Walcott - la 1992- datita Nobel -premion pri Literaturo (Skt. Lucia)
* Profesoro Anthony Chen de la Interregistara Panelo pri Klimata Ŝanĝo, Nobel-premio pri paco en 2007 ( Jamajko )

### Ŝtatestroj 
* P. J. Patterson - ĉefministro de Jamajko
* Owen Arthur - ĉefministro de Barbado
* Keith Mitchell - ĉefministro de Grenado
* Denzel Douglas - ĉefministro de Sankta-Kito kaj Neviso
* Dean Barrow - ĉefministro de Belizo
* Bruce Golding - ĉefministro de Jamajko
* Colville Young - Guberniestro ĝenerala de Belizo
* Portia Simpson-Miller - ĉefministro de Jamajko
* Andrew Hollens - ĉefministro de Jamajko
* Kamala Persad-Bisser - ĉefministro de Trinidado kaj Tobago
* David Thompson - ĉefministro de Barbado
* Paula May Weeks - Prezidanto de Trinidado kaj Tobago
* Anthony Carmona - Prezidanto de Trinidado kaj Tobago

## Gravuloj 
* Walter Rodney

Karibio
Kategorio:Anglalingvio
Kategorio:Jamajko
Kategorio:Trinidado kaj Tobago
Kategorio:Barbado
Kategorio:Lernejoj fonditaj en 1948
Kategorio:1948 en Jamajko